EXPUNERE DE MOTIVE 


îndelungata colaborare între România și Statul Israel, cel mai apropiat aliat al ţării 
noastre în Orientul Mijlociu extins și un partener de încredere la nivel global, se 
bucură de un succes constant, fiind bazată pe încredere, respect şi durabilitate. 


Relaţia României cu Statul Israel are o importanţă deosebită, atât istoric cât şi din 
punct de vedere simbolic iar, alături de toţi cei care au contribuit și care au făcut 
posibilă existenţa a 75 de ani de relații diplomatice neîntrerupte între țările noastre, 
realizările excepţionale sunt o mărturie vizibilă. 


România a fost una dintre primele țări care a recunoscut Statul Israel și a stabilit 
imediat legături diplomatice. 


Din acel moment și până astăzi, Statul Israel a sprijinit în permanenţă ţara noastră 
și poporul român, aducând contribuţii majore care s-au concretizat în numeroase 
domenii de interes naţional. 


România și poporul român fac parte integrantă din “ADN-ul” Statului israel. 


De-a lungul anilor, colaborarea dintre ţările noastre a transformat cele două 
societăţi şi a îmbunătăţit viața tuturor cetățenilor. Acest proces continuă în fiecare 
clipă. 

În prezent, între România și Statul Israel există o cu totul altă legătură : o prietenie 
adevărată, testată și validată, din nou şi din nou, nu doar în momente aniversare, 
nu doar atunci când este bine, dar mai ales în momente grele. Relaţiile bilaterale 
foarte bune s-au dezvoltat constant, în baza unui parteneriat natural întemeiat, 
printre altele, pe legătura puternică față de ţara noastră pe care o resimt cetăţenii 
israelieni originari din România și pe convergenţa punctelor de vedere asupra unui 
spectru larg de probleme. 


La acest din urmă aspect a contribuit și faptul că, România a fost singura ţară din 
fostul Bloc comunist care nu a întrerupt niciodată legăturile diplomatice şi relațiile 
sale cu Statul israel. 


Prin urmare, relația dintre cele două state s-a putut consolida în diverse domenii - 
tehnologie, siguranţă și apărare, cultură, economie, turism și diplomaţie. 


Firmele israeliene au realizat investiţii în România, sub diverse forme (green field, 
preluare de capacităţi existente, cooperare în producţie etc.), în diferite domenii: 


e infrastructură (construcţia și modernizarea drumurilor, rețele de apă, staţii 
de epurare a apelor menajere și industriale etc.); 

industrie (aeronautică, electronică, chimie, metalurgie, textile, alimentară, 
construcţii de mașini, prelucrarea diamantelor, exploatarea lemnului și 
producţia de mobilă); 

construcţii (centre comerciale, sedii de firme, locuinţe şi sate de vacanţă); 
agricultură (ferme pentru creşterea animalelor, irigaţii, sere, cultura viței de 
vie, cultura porumbului cu conţinut îmbunătăţit de ulei, obținerea de soiuri 
de seminţe cu randament îmbunătăţit etc.); 

turism şi servicii (asigurări, activități financiar-bancare, software, centre 
logistice, centre medicale şi de recuperare); 

realizarea de produse în România și promovarea acestora în ambele ţări și 
pe terțe piețe (industria aeronautică, textile, produse alimentare, 
cosmetice). 


Cooperarea foarte bună dintre România și Statul Israel în plan internaţional, în ceea 
ce privește priorităţile politicii externe a României și mai ales în cazul dosarelor 
sensibile pentru interesele și statutul României, au avut rezultate remarcabile. 


Cel mai recent, a putut fi observată și apreciată susținerea acordată României 
pentru aderarea ia Spaţiul Schengen și deschiderea Israelului pentru procesul de 
extindere a Organizaţiei de Cooperare și Dezvoltare Economică şi, mai ales, pentru 
susţinerea candidaturii României. 


În cadrul şedinţei comune solemne a Camerei Deputaţilor şi Senatului consacrate 
marcării a 75 de ani de relații diplomatice neîntrerupte între România și Statul 
Israel, Preşedintele Camerei Deputaţilor deciara că : 


“Țările noastre împărtășesc interese economice și geostrategice comune, dar 
relaţia specială dintre România și Israel trece dincolo de raţiunile de stat, fiind o 
relație bazată pe tradiţie şi pe un profund sentiment de prietenie și de respect 
reciproc. 


În egală măsură, aceasta este rezultatul legăturii strânse pe care au ştiut să o creeze 
și să o menţină cele două comunități, respectiv cetăţenii israelieni originari din 
România și comunitatea evreiască din ţara noastră. 

Cultura și istoria comunităţii evreiești reprezintă un reper important şi o parte 

integrantă din istoria și cultura noastră națională. 


Ulterior, Prim-Ministrul României a subliniat că : 


“Ne leagă nu doar o îndelungată colaborare diplomatică, dar şi o relație specială, 
cu valenţe strategice, fundamentată pe legăturile profunde dintre popoarele 
noastre și pe împărtășirea unor valori comune. Aceste lucruri care ne apropie 


trebuie să fie şi în viitor baza pe care construim și consolidăm relaţia noastră 
bilaterală si, totodată, răspunsul comun la provocările din contextul actual 
internațional. (...) 


Israelul este unul dintre cei mai puternici și cei mai importanţi parteneri ai României 
în Orientul Mijlociu.” 


În numeroase ocazii, relaţiile deosebite dintre cele două state au fost evidenţiate 
de către Președintele României : 


“Mă aflu aici pentru a-mi exprima aprecierea pentru ceea ce țările noastre au reușit 
să obțină după decenii de dialog şi cooperare, dar și pentru a arăta că privim cu 
optimism spre viitor, spre ceea ce putem realiza împreună pentru a atinge 
potențialul deplin al relațiilor dintre statele și popoarele noastre. Am convingerea 
că putem face acest lucru.” 


“Între România şi Statul Israel există relaţii privilegiate, cu caracter strategic, 
fundamentate pe legături solide de ordin istoric, cultural și uman. 


O contribuţie esenţială la crearea acestei relaţii speciale o au cele două comunităţi, 
cărora le adresez un gând bun şi cu acest prilej. 


Suntem îndatoraţi comunităţii originarilor din România pentru aprecierea de care 
țara noastră se bucură în Israel, în cele mai diverse domenii — tehnic, medical, 
artistic, sportiv — pentru a enumera doar câteva. 


De asemenea, comunitatea evreiască din România are un rol foarte activ și dinamic, 
menținând o apropiere constantă de societatea israeliană.” 


“Prezența mea aici stă mărturie tradiţiei neîntrerupte de dialog pe care popoarele 
noastre au cultivat-o încă de la fondarea Statului Israel. Legătura dintre cele două 
state s-a transpus de-a lungul timpului în relaţii foarte strânse de cooperare pe 
multiple planuri, fie că vorbim de educaţie și cercetare, de economie, comerţ sau 
apărare. 


Consolidarea colaborării noastre şi aprofundarea acestor legături constituie, de 
altfel, unul dintre obiectivele principale ale vizitei mele în Israel.” 


În mod similar, principalii lideri și demnitari ai Statului Israel au exprimat public, din 
nou şi din nou, aprecierea și admiraţia faţă de România și poporul român. Câteva 
exemple sunt : 


“România este singurul stat european cu care Israelul are (...) relaţii diplomatice 
neîntrerupte. Aceasta reprezintă o tradiție puternică, tradiție ce este susținută de 
un lanț uman format din acei evrei și români care au contribuit la soarta României, 
dar și din cei (...) care aduc o contribuţie extraordinară la dezvoltarea Israelului. 
Avem, în primul rând, un contact uman, un contact cultural. Cu toţii spunem că 
suntem români într-un fel sau altul, și cu siguranță cunoaştem sentimentele și 
simpatia care anima relaţia dintre popoarele noastre. Și nu este vorba aici doar de 
o declarație de curtoazie.” 


(Domnul Benjamin Netanyahu — Prim-Mlinistrul Statului Israel) 


“Acum, când sărbătorim a 75-a aniversare a independenţei Israelului în această 
şedinţă comună, sărbătorim şi legătura profundă și semnificativă care există între 
națiunile noastre. 


Fie ca această legătură să se dezvolte și să înflorească în continuare în anii următori 
şi să lucrăm în continuare pentru a construi un viitor mai luminos pentru toate 
popoarele, oriunde. 


Eu aș vrea să spun că legăturile dintre România şi israel sunt mai bune ca niciodată 
şi vom colabora pentru a le consolida chiar mai mult. 


Prietenii se ajută între ei. România și Israelul se vor ajuta întotdeauna. (...) 
Dumnezeu să binecuvânteze România şi Dumnezeu să binecuvânteze Israelul!” 


(Domnul Amir Ohana — Președintele Knesset-ului) 


“Vreau să mulțumesc (...) pentru sprijinul pe care România, ca stat prieten, îl acordă 
Israelului în toate forumurile internaţionale și grija pe care o are România faţă de 
securitatea statului nostru, față de securitatea Israelului. 


Sunt convins (...) că veţi continua să fiţi alături de noi, veţi continua lupta împotriva 
antisemitismului şi veţi fi alături de noi și în continuare, România fiind un stat 
pionier în forumurile europene în acest sens.” 


(Domnul Yuli-Yoel Edelstein — Președinte al Knesset-ului) 


“România se bucură în Israel de un loc de cinste ca un stat care a păstrat de-a lungul 
anilor bune relaţii de calitate cu Statul israel. În ultimele decenii, aceste relaţii se 
întăresc şi își găsesc expresia în comerț, știință, economie, prin diverse cooperări.” 


“România este o adevărată prietenă a poporului evreu și a Israelului, stat evreiesc 
şi democratic. (...) Noi suntem plini de apreciere şi vă mulțumim pentru aceasta. (...) 
Voi şi noi am rămas întotdeauna împreună.” 


(Domnul Reuven Rivlin — Președinte al Statului Israel) 


Adoptarea prezentei propuneri legislative va institui un cadru excelent pentru a 
dezvolta relaţiile de prietenie cu Statul Israel, va reafirma caracterul special și 
dinamic al parteneriatului dintre România și Statul Israel şi va pune în evidență 
valorile comune pe care cele două state le împărtășesc. 


“Ziua Solidarităţii şi Prieteniei dintre România și Statul Israel" va reprezenta atât 
un simbol pentru continuitatea relaţiilor noastre, cât și un îndemn pentru a 
dezvolta noi dimensiuni ale cooperării viitoare, fiind în același timp și un gest 
emblematic care va consolida prestigiul țării noastre în plan internațional. 


Inițiatori, 


gau Vele} Ovidiu VictotGâny ~ 
Deputat FER Deputat FDGR 


